钦定古今图书集成/历象汇编/庶征典/第025卷 > 《天元玉历》 > 汉
## 钦定古今图书集成/历象汇编/庶征典/第025卷 > 《天元玉历》 > 汉

### 景帝二年秋月出北辰间

按：《史记本纪》云云。

后三年十月，日月皆蚀，赤五日。

按：《史记本纪》云云。

### 成帝建始元年秋八月有两月重见

按《汉书本纪》云云。　按《五行志》。成帝建始元年八月
戊午，晨漏未尽三刻。有两月重见。京房《易传》曰：“妇贞
厉。月几望，君子征凶。言君弱而妇强，为阴所乘，则月
并出。晦而月见西方谓之朓。朔而月见东方，谓之仄
匿。仄匿则侯王其肃。朓则侯王其舒。”刘向以为朓者
疾也。君舒缓则臣骄慢。故日行迟而月行疾也。仄匿
者不进之意。君肃急则臣恐惧，故日行疾而月行迟，
不敢迫近君也。“不舒不急，以正失之”者，蚀朔日。刘歆
以为：舒者，侯王展意颛事，臣下促急，故月行疾也；肃
者，王侯缩朒不任事，臣下弛纵，故月行迟也。

### 河平元年二月夜月赤

按《本纪》不载，　《按志》云云。

### 哀帝元寿元年月行失道李寻上封事

按《汉书》本纪不载。　按《李寻传》：“哀帝即位，召寻待诏，
使侍中卫尉傅喜问寻。对曰：臣闻月者众阴之长，销
息见伏，百里为品，千里立表，万里连纪，妃后大臣诸
侯之象也。朔晦正终始，弦为绳墨，望成君德。春夏南，
秋冬北。间者，月数以春夏与日同道，过轩辕上，后受
气，入太微帝廷，扬光辉，犯上将近臣，列星皆失色，厌
厌”如灭，此为母后与政乱朝，阴阳俱伤，两不相便。外
臣不知朝事，窃信天文，即如此，近臣已不足杖矣。屋
大柱小，可为寒心。唯陛下亲求贤士，无彊所恶，以崇
社稷，尊彊本朝。